CELEX: 32019D0896
Language: lt
Date: 2019-05-28 00:00:00
Title: 2019 m. gegužės 28 d. Komisijos įgyvendinimo sprendimas (ES) 2019/896, kuriuo iš dalies keičiamas Įgyvendinimo sprendimas (ES) 2019/450 dėl vidinių pertvarų komplektams, naudojamiems kaip apkrovų nelaikančios sienos, mechaniškai tvirtinamų lanksčiųjų stogo hidroizoliacijos lakštų sistemoms, plonasluoksnio metalo kompoziciniams lakštams, elastiniams tuščiaviduriams mikrorutuliukams kaip betono įmaišoms, grindinio tvirtinimo rinkiniams ir savilaikiams permatomiems stogo rinkiniams su danga iš plastikinių lakštų taikomų Europos vertinimo dokumentų (Tekstas svarbus EEE.)

29.5.2019   
               
               
                  LT
               
               
                  Europos Sąjungos oficialusis leidinys
               
               
                  L 142/69
               
            
         KOMISIJOS ĮGYVENDINIMO SPRENDIMAS (ES) 2019/896
         2019 m. gegužės 28 d.
         kuriuo iš dalies keičiamas Įgyvendinimo sprendimas (ES) 2019/450 dėl vidinių pertvarų komplektams, naudojamiems kaip apkrovų nelaikančios sienos, mechaniškai tvirtinamų lanksčiųjų stogo hidroizoliacijos lakštų sistemoms, plonasluoksnio metalo kompoziciniams lakštams, elastiniams tuščiaviduriams mikrorutuliukams kaip betono įmaišoms, grindinio tvirtinimo rinkiniams ir savilaikiams permatomiems stogo rinkiniams su danga iš plastikinių lakštų taikomų Europos vertinimo dokumentų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 22 straipsnį,
         kadangi:
         
                     (1)
                  
                  
                     pagal Reglamentą (ES) Nr. 305/2011 techninio vertinimo įstaigos turi taikyti Europos vertinimo dokumentuose, kurių nuorodos paskelbtos Europos Sąjungos oficialiajame leidinyje, pateiktus statybos produktų eksploatacinių savybių vertinimo metodus ir kriterijus, vertindamos tuose dokumentuose nurodytų statybos produktų esmines charakteristikas;
                  
               
                     (2)
                  
                  
                     gamintojams pateikus keletą prašymų dėl Europos techninio įvertinimo, techninio vertinimo įstaigų organizacija, vadovaudamasi Reglamento (ES) Nr. 305/2011 19 straipsniu, parengė ir priėmė keletą Europos vertinimo dokumentų;
                  
               
                     (3)
                  
                  
                     Europos vertinimo dokumentai taikomi vidinių pertvarų komplektams, naudojamiems kaip apkrovų nelaikančios sienos, mechaniškai tvirtinamų lanksčiųjų stogo hidroizoliacijos lakštų sistemoms, plonasluoksnio metalo kompoziciniams lakštams, elastiniams tuščiaviduriams mikrorutuliukams kaip betono įmaišoms, grindinio tvirtinimo rinkiniams ir savilaikiams permatomiems stogo rinkiniams su danga iš plastikinių lakštų. Europos vertinimo dokumentuose yra bendrasis statybos produkto aprašymas, produkto naudojimo paskirčiai svarbių esminių charakteristikų, kurias yra numatęs gamintojas ir dėl kurių yra susitarę gamintojas ir TVĮ organizacija, sąrašas ir produkto eksploatacinių savybių, susijusių su tomis esminėmis charakteristikomis, vertinimo metodai ir kriterijai;
                  
               
                     (4)
                  
                  
                     nors Europos vertinimo dokumentai, taikomi vidinių pertvarų komplektams, naudojamiems kaip apkrovų nelaikančios sienos, mechaniškai tvirtinamų lanksčiųjų stogo hidroizoliacijos lakštų sistemoms ir savilaikiams permatomiems stogo rinkiniams su danga iš plastikinių lakštų, parengti siekiant pakeisti anksčiau naudotas Europos techninio liudijimo rekomendacijas, Europos vertinimo dokumentai, taikomi plonasluoksnio metalo kompoziciniams lakštams, elastiniams tuščiaviduriams mikrorutuliukams kaip betono įmaišoms ir grindinio tvirtinimo rinkiniams, grindžiami tik atskirų gamintojų prašymais atlikti Europos techninius vertinimus;
                  
               
                     (5)
                  
                  
                     Komisija įvertino, ar techninio vertinimo įstaigų organizacijos parengti Europos vertinimo dokumentai atitinka poreikius, kuriuos reikia patenkinti atsižvelgiant į Reglamento (ES) Nr. 305/2011 I priede nustatytus esminius statybos darbų reikalavimus;
                  
               
                     (6)
                  
                  
                     techninio vertinimo įstaigų organizacijos parengti Europos vertinimo dokumentai atitinka poreikius, kuriuos reikia patenkinti atsižvelgiant į Reglamento (ES) Nr. 305/2011 I priede nustatytus esminius statybos darbų reikalavimus, nes šio sprendimo 3 konstatuojamoje dalyje išvardyti elementai tinkamai į juos įtraukti, todėl tikslinga tų Europos vertinimo dokumentų nuorodas paskelbti Europos Sąjungos oficialiajame leidinyje;
                  
               
                     (7)
                  
                  
                     Europos vertinimo dokumentų sąrašas skelbiamas Komisijos įgyvendinimo sprendimu (ES) 2019/450 (2). Siekiant aiškumo, į šį sąrašą turėtų būti įtrauktos nuorodos į naujus Europos vertinimo dokumentus;
                  
               
                     (8)
                  
                  
                     todėl Įgyvendinimo sprendimas (ES) 2019/450 turėtų būti atitinkamai iš dalies pakeistas;
                  
               
                     (9)
                  
                  
                     kad Europos vertinimo dokumentus būtų galima pradėti naudoti kuo anksčiau, šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/450 priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2019 m. gegužės 28 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 88, 2011 4 4, p. 5.
         
         
            (2)  2019 m. kovo 19 d. Komisijos įgyvendinimo sprendimas (ES) 2019/450 dėl statybos produktams taikomų Europos vertinimo dokumentų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą, paskelbimo (OL L 77, 2019 3 20, p. 78).
      
      
         
            PRIEDAS
            Įgyvendinimo sprendimo (ES) 2019/450 priedas papildomas šiais punktais:
            
                        „030351-00-0402
                     
                     
                        Mechaniškai tvirtinamų lanksčiųjų stogo hidroizoliacijos lakštų sistemos
                        (pakeičia techninę specifikaciją „ETAG 006“)
                     
                  
                        210005-00-0505
                     
                     
                        Vidinių pertvarų komplektai naudojami kaip apkrovų nelaikančios sienos
                        (pakeičia techninę specifikaciją „ETAG 003“)
                     
                  
                        210046-00-1201
                     
                     
                        Plonasluoksnio metalo kompozicinis lakštas
                     
                  
                        220089-00-0401
                     
                     
                        Savilaikiai permatomi stogo rinkiniai su danga iš plastikinių lakštų
                        (pakeičia techninę specifikaciją „ETAG 010“)
                     
                  
                        260017-00-0301
                     
                     
                        Elastiniai tuščiaviduriai mikrorutuliukai kaip betono įmaiša
                     
                  
                        331924-00-0602
                     
                     
                        Grindinio tvirtinimo rinkiniai“